06/02/2015 | Administración LocalMunicipal
Bergondo
Urbanismo
Edicto

Sendo descoñecidos descoñecidos os propietarios do expediente de limpeza de fincas para a prevención de incendios forestais, segundo dispón o artigo 59.5 da Lei 30/1992, de 26 de novembro de Réxime Xurídico das Administracións e do Procedemento Administrativo Común, procédese a súa práctica mediante o anuncio no Boletín Oficial da Provincia e no taboleiro de Edictos do Concello, o que se fai público para coñecemento dos interesados a quen debe servir de notificación, informándolles do seguinte: Asunto: “Limpeza do predio de referencia catastral 15008A005002560000XG sita no lugar de Samapio, parroquia de Guísamo (LF 52/2013).” Logo de ver: 1º.- Consta no expediente denuncia, de data 12 de xullo de 2013, a medio da cal se pon de manifesto a presenza dun predio con maleza e árbores enfrente da vivenda situada no lugar de Sampaio, parroquia de Guísamo 2º.- O informe da Enxeñeira Técnica Forestal de data 14 de febreiro de 2014, no que pon de manifesto que deberá proceder do seguinte xeito: Control do mato, mediante rozas periódicas, evitando a continuidade entre a vexetación do sotobosque e as pólas das árbores, e posterior tratamento dos restos vexetais mediante a trituración ou retirada destes, corta e saca dos pes eucalipto que se atopen a menos de 30 metros do parámetro das vivendas e evitar que as polas das árbores se aproximen ao tendido eléctrico. As medidas anteriores deberán levarse acabo sen prexuízo das notificacións, autorizacións ou comunicacións previas que o titular deba presentar á Administración forestal, de acordo coa Orde do 28 de setembro de 2004 pola que se regulan os aproveitamentos madereiros e leñosos, en aplicación da Lei 43/2003, do 21 de novembro, de montes. Ou calquera outra administración. Sendo descoñecidos os titulares e os domicilios dos propietarios, en uso das facultades que me confire a lexislación sinalada e o art.21.1. n) da Lei 7/1985, de 2 de abril, reguladora das bases do réxime local, a Lei 9/2002, de 30 de decembro, de Ordenación Urbanística e Protección do Medio Rural de Galicia e a Lei 3/2007, de 9 de abril, de prevención e defensa contra os incendios forestais de Galicia, RESOLVO Primeiro.- Notificar aos propietarios da parcela con referencia catastral núm.15008A005002560000XG a incoación do procedemento administrativo para preservar a seguridade, salubridade e ornato público alterado polo actual estado da finca precitada, por incumprir o contido no artigo 9 e 199 da Lei 9/2002, do 30 de decembro, de ordenación urbanística e protección do medio rural de Galicia e no artigo 21.1. b) da Lei 3/2007, de prevención e defensa contra os incendios forestais de Galicia, coas modificación da Lei 7/2012, de 28 de xuño, de montes de Galicia. Segundo.- Poñase de manifesto aos propietarios da parcela con referencia catastral núm.15008A005002560000XG, o procedemento incoado para que durante o prazo de DEZ DÍAS poidan alegar e presentar os documentos e xustificacións que estimen pertinentes. Terceiro.- Advírtese ó interesado, que a incoación do presente procedemento administrativo para preservala seguridade pode concluír coa resolución de orde de execución forzosa da limpeza do predio. Cuarto.- Advertír ó interesado que o artigo 199 da Lei 9/2002 habilita ós Concellos para ordenar as obras precisas de conservación e mantenemento. E que unha vez recaída resolución definitiva no procedemento incoado e ante o incumprimento da orde de execución das obras de limpeza, a Administración Municipal procederá a execución subsidiaria ou a execución forzosa mediante a imposición de multas coercitivas de 300 a 6.000 euros, reiterables ata lograr a execución das obras ordenadas. Todo isto sen perxuicio da apertura do correspondente procedemento sancionador e de que o incumprimento da orde de execución poderá dar lugar a que o Alcalde o poña en coñecemento do Ministerio Fiscal para a depuración de responsabilidades penais as que poidese haber lugar polo presunto delito de desobediencia. O presente decreto, como acto de mero trámite, non admite recurso algún. Bergondo, 28 de xaneiro de 2015 A Alcaldesa Alejandra Pérez Máquez